open-index/open-wikipedia-markdown huggingface dataset:
Μάχη του Λέντσεν

Η **Μάχη του Λέντσεν**, γερμ.: *Schlacht bei Lenzen***,** ήταν μία μάχη ξηράς μεταξύ ενός σαξονικού στρατού του βασιλείου της Γερμανίας και των στρατών των σλαβικών λαών Ρενταρίων και Λινονών, που έλαβε χώρα στις 4 Σεπτεμβρίου 929, κοντά στο οχυρωμένο οχυρό των Λινονών, το Λέντσεν, στο Βρανδεμβούργο της Γερμανίας. Ο σαξονικός στρατός, υπό τη διοίκηση του Σάξονα μεγιστάνα Μπέρναρντ, κατέστρεψε έναν σλαβικό στρατό των Ρενταρίων. Σηματοδότησε την αποτυχία των σλαβικών προσπαθειών να αντισταθούν στον επεκτατισμό του βασιλιά Ερρίκου Α΄ του Ορνιθοθήρα της Γερμανίας προς τον Έλβα.

Οι Σάξονες πολιορκούσαν το Λέντσεν, ένα σλαβικό φρούριο, από τις 30 Αυγούστου. Στις 3 Σεπτεμβρίου, οι Σάξονες έφιπποι ανιχνευτές ειδοποίησαν τον Μπέρναρντ για την παρουσία ενός στρατού Ρενταρίων σε κοντινή απόσταση. Την επόμενη μηέρα, οι Ρεντάριοι παρατάχθηκαν σε φάλαγγα πεζικού απέναντι από τους Σάξονες, οι οποίοι έπραξαν το ίδιο.

Το ιππικό του Μπέρναρντ προσποιήθηκε ότι υποχωρούσε για να αναγκάσει τους Ρεντάριους, οι οποίοι δεν είχαν δικές τους μονάδες ιππικού, και το υγρό έδαφος εμπόδιζε τους αποτελεσματικούς ελιγμούς. Οι Σάξονες εξαπέλυσαν επιθέσεις πεζικού, με βαριές απώλειες και για τις δύο πλευρές στην παρατεταμένη μάχη, που συνεχίστηκε για το υπόλοιπο της ημέρας. Τελικά το Σαξονικό ιππικό, υπό τη διοίκηση του Τήτμαρ του Μέρσεμπουργκ κατάφερε να υπερκεράσει τον σχηματισμό των Ρενταρίων, και να ορμήσει εναντίον τους, τρέποντάς τους σε φυγή. Οι Σάξονες άρχισαν την καταδίωξη για να καταστρέψουν ολοσχερώς τους αντιπάλους τους, σφαγιάζοντας *μαζικά* τους Ρεντάριους που έφευγαν. Η φρουρά του Λέντσεν παραδόθηκε το επόμενο πρωί.

Η γερμανική νίκη στο Λέντσεν ήταν ολοκληρωτική, με αποτέλεσμα την καταστολή της αποτελεσματικής σλαβικής αντίστασης στη γερμανική κυριαρχία κατά μήκος του Έλβα, για το υπόλοιπο της βασιλείας του Ερρίκου Α΄. Πηγές για τη μάχη περιλαμβάνουν τα Πεπραγμένα των Σαξόνων  του Βίντουκιντ του Κόρβεϋ και *το Chronicon Thietmari* του Τήτμαρ επισκόπου του Mέρσεμπουργκ.  

## Αναφορές

### Σημειώσεις

## Βιβλιογραφία

* Bachrach, BS (μεταφραστής), *Widukind of Corvey, Deeds of the Saxons*, The Catholic University of America Press, Ουάσινγκτον, DC, 2004
* Bachrach, Bernard S., και Bachrach, David, *Πρώιμος Σαξονικός Συνοριακός Πόλεμος*, Journal of Medieval Military History, Τόμος 10, Boydell Press, 2012
* 
* 
* Bury, JB (επιμελητής), *Η Μεσαιωνική Ιστορία του Κέιμπριτζ: Τόμος III, Η Γερμανία και η Δυτική Αυτοκρατορία*, Cambridge University Press, 1922
* Λέιζερ, Καρλ. Μεσαιωνική Γερμανία και οι γείτονές της 900–1250 (1η έκδ.), The Hambledon Press, Λονδίνο 1982
* Warner, David A. (μεταφραστής), *Οθωνική Γερμανία: Το Χρονικό του Θίμαρου του Μέρσεμπουργκ*, Manchester University Press, Μάντσεστερ 2001
Κατηγορία:Μάχες της Σαξονίας
Βερνάρδος του Νόρντμαρκ

Ο **Βερνάρδος Β΄**, γερμ.: *Bern(h)ard II von Haldensleben* (απεβ, το 1051) από τον Οίκο του Χάλντενσλεμπεν, ήταν μάργραβος του Νόρντμαρκ από το 1018 μέχρι το τέλος του. Ήταν εγγονός του Ντήτριχ του Χάλντενσλεμπεν, και αντίπαλος των κομήτων του Βάλμπεκ, ένας εκ των οποίων, ο Βέρνερ, τον διαδέχθηκε στη μαρκιωνία μετά την καθαίρεσή του.

Το 1016 - 1017 ο πατέρας του, **Βερνάρδος Α΄** (1009–1018) είχε διαμάχη με τον Γκέρο αρχιεπίσκοπο του Μαγδεμβούργου, και κατά συνέπεια με τον βασιλιά Ερρίκο Β΄ σχετικά με τις φιλοδοξίες τής εκκλησίας του Μαγδεμβούργου.  Ο βασιλιάς παρενέβη, και ανάγκασε τον Βερνάρδο Α΄ να πληρώσει στον Γκέρο 500 λίβρες αργύρου ως αποζημίωση για την επίθεση, που είχαν κάνει οι άνδρες του στην πόλη του Μαγδεμβούργου.  Ο Βερνάρδος Α΄ αντιμετωπίστηκε ως ισότιμος με τον νόμιμο επικυρίαρχό του, τον δούκα της Σαξονίας. Ο Βερνάρδος Β΄ αναφέρεται σε μία επιστολή του βασιλιά Κορράδου Β΄ του 1028 σχετικά με τους σκλάβους της εκκλησίας του Βέρντεν, η οποία βρισκόταν στις επαρχίες «τις οποίες εμείς [ο Κορράδος] έχουμε αναθέσει σε εσάς [στους Βερνάρδους] την κυριαρχία». 

Νυμφεύτηκε μία κόρη του Βλαδίμηρου Α΄ του Μεγάλου, μεγάλου πρίγκιπα του Κιέβου. Τον διαδέχθηκε ως μάργραβος ο μεγαλύτερος γιος του:
* Γουλιέλμος, το 1051.  Ο δεύτερος γιος του, ο:
* Κορράδος, τον διαδέχθηκε το Χάλντενσλεμπεν. Άφησε επίσης κόρες, τη:
* Θευτμπέργκα, την:
* Όντα, και ίσως την
* Οθελίντδις σύζυγο του Ντιρκ Γ΄ κόμη της Ολλανδίας. 

Ο νόθος γιος του από μία Σλάβα ερωμένη, ο:
* Όθων, προσπάθησε να διαδεχθεί τον αδελφό του, αλλά ηττήθηκε και σκοτώθηκε στη μάχη.

## Πηγές
* Ρόιτερ, Τίμοθι . *Η Γερμανία στις αρχές του Μεσαίωνα 800 &#x2013; 1056* . Νέα Υόρκη: Longman, 1991.

## Σημειώσεις

Κατηγορία:Οίκος του Χάλντενσλεμπεν
Μάχη της Ομορφίτας

Η **Μάχη της Ομορφίτας** ήταν μια ένοπλη σύγκρουση μεταξύ ελληνοκυπριακών και τουρκοκυπριακών ένοπλων ομάδων και τουρκικών στρατιωτικών δυνάμεων τον Δεκέμβριο του 1963 στην συνοικία Ομορφίτα της Λευκωσίας, στο πλαίσιο των κυπριακών διακοινοτικών ταραχών του 1963.

## Προοίμιο
Στις 21 Δεκεμβρίου 1963, Ελληνοκύπριοι αστυνομικοί σταμάτησαν δύο Τουρκοκύπριους στα οχήματά τους κοντά στην τουρκική συνοικία της Λευκωσίας και τους ζήτησαν να παρουσιάσουν τις ταυτότητές τους, οι δύο αρνήθηκαν και σύντομα άρχισε να συγκεντρώνεται πλήθος Τούρκων, και δύο άτομα πυροβολήθηκαν και σκοτώθηκαν. Λίγο αργότερα, καθώς τα νέα για αυτό το γεγονός άρχισαν να διαδίδονται, σχεδόν ολόκληρο το νησί ξέσπασε σε χάος, με τις οργανώσεις και από τις δύο πλευρές να αρχίζουν να πυροβολούν και να παίρνουν θέσεις μάχης.

Η Ομορφίτα ήταν μια πόλη με πληθυσμό κατά πλειοψηφία Τούρκων κατά την εποχή αυτών των γεγονότων και ως αποτέλεσμα αυτού, στην αρχή των μαχών μεταξύ των δύο πλευρών, κατείχαν σημαντικό πλεονέκτημα όσον αφορούσε τη δύναμη έναντι των Ελληνοκυπρίων στην περιοχή.

## Πολιορκία
Η πολιορκία ξεκίνησε στις 23 Δεκεμβρίου 1963, όταν Τούρκοι παραστρατιωτικοί, κυρίως της TMT, άρχισαν να πυροβολούν τους Ελληνοκύπριους στην περιοχή και (αργότερα) με τη βοήθεια του Τουρκικού Συντάγματος της Κύπρου (ΤΟΥΡΔΥΚ), προσπάθησαν να καταλάβουν τα ελληνικά φυλάκια που κρατούνταν από έναν αξιωματικό του Κυπριακού Στρατού (προκάτοχο της Εθνικής Φρουράς), τον Υπολοχαγό Γεώργιο Ολυμπίου και τους εθελοντές του, περίπου 36 άνδρες.

Η τουρκική επίθεση ήταν σφοδρή και περικύκλωσε τους Έλληνες μαχητές και μέχρι το βράδυ, τα πυρομαχικά τους είχαν αρχίσει να λιγοστεύουν και ως εκ τούτου, ένα μήνυμα κοινοποιήθηκε στο ελληνικό αρχηγείο ότι οι άνδρες του Ολύμπιου χρειάζονταν άμεση βοήθεια.

## Ελληνοκυπριακή αντεπίθεση
Στις 24 Δεκεμβρίου, υπό την ηγεσία του βετεράνου της ΕΟΚΑ Νίκου Σαμψών, και σε συντονισμό με τον Υπολοχαγό Γεώργιο Ολύμπιο, ο Σαμψών οργάνωσε μια ομάδα περίπου 41 ανδρών (συμπεριλαμβανομένου του εαυτού του) και άρχισαν να κινούνται προς την πόλη για να βοηθήσουν τον Ολυμπίου και τους εθελοντές του. Εκείνη την ημέρα υπήρξαν σφοδρές μάχες και μέχρι τις 25-26 Δεκεμβρίου, αφού η Τουρκική Πολεμική Αεροπορία πέταξε πάνω από το νησί χρησιμοποιώντας F-104 Starfighter και F-100 Super Sabre όμως, οι Έλληνες παραστρατιωτικοί είχαν αναγκάσει με επιτυχία τον Τουρκικό στρατό και τα μαχητικά να εγκαταλείψουν την περιοχή.

## Συνέπειες
Ως αποτέλεσμα αυτής της μάχης, 3 Ελληνοκύπριοι παραμένουν αγνοούμενοι, ενώ μερικοί σκοτώθηκαν. Από την τουρκοκυπριακή πλευρά, περισσότεροι από 92 άνθρωποι σκοτώθηκαν και περισσότεροι από 475 τραυματίστηκαν, ενώ εκατοντάδες κρατήθηκαν αιχμάλωτοι μέχρι να συμφωνηθεί και να τεθεί σε ισχύ εκεχειρία από τις Βρετανικές Δυνάμεις Κύπρου.   Πολλοί Τουρκοκύπριοι αναγκάστηκαν να εγκαταλείψουν την πόλη ως αποτέλεσμα των μαχών και δεν μπόρεσαν να επιστρέψουν. Ως αποτέλεσμα αυτού και άλλων γεγονότων που συνέβησαν τον Δεκέμβριο του 1963, άρχισε να εγκαθιδρύεται στη Λευκωσία η Ουδέτερη Ζώνη των Ηνωμένων Εθνών στην Κύπρο, γνωστή και ως "Πράσινη Γραμμή".

## Δείτε επίσης

* Μάχη της Κοφίνου

## Παραπομπές
Μυστακίδης

Το ελληνικό επώνυμο **Μυστακίδης** μπορεί να αναφέρεται σε κάποιο από τα παρακάτω πρόσωπα:

* Αριστοτέλης Μυστακίδης (γενν. 1962), επιχειρηματίας, έμπορος και επενδυτής
* Βασίλειος Μυστακίδης (1859-1933), σημαντικός βυζαντινολόγος
* Γιάννης Μυστακίδης (γενν. 1994), ποδοσφαιριστής
* Δημήτρης Μυστακίδης (γενν. 1970), τραγουδοποιός και κιθαρίστας

## Δείτε επίσης
* Ελισάβετ Μυστακίδου, «αργυρή» Ολυμπιονίκης του τάε κβον ντο το 2004
Τζέικομπ Μαρίνσκυ

Ο **Τζέικομπ Άκιμπα Μαρίνσκυ** (αγγλ. *Jacob Akiba Marinsky*, 11 Απριλίου 1918 &ndash; 1 Σεπτεμβρίου 2005) ήταν χημικός που ανεκάλυψε με άλλους δύο ερευνητές το χημικό στοιχείο της ύλης προμήθειο.

Ο Μαρίνσκυ γεννήθηκε στο Μπάφαλο και άρχισε τις σπουδές του στο εκεί πανεπιστήμιο σε ηλικία 16 ετών, παίρνοντας πτυχίο χημείας το 1939.

Κατά τον Β΄ Παγκόσμιο Πόλεμο εργάσθηκε ως χημικός στα εργαστήρια Κλίντον (το σημερινό Εθνικό Εργαστήριο Όουκ Ριτζ) για λογαριασμό του Προγράμματος Μανχάταν (κατασκευής της πρώτης πυρηνικής-«ατομικής» βόμβας), από το 1944 έως το 1946. Το 1945, μαζί με τους Λώρενς Γκλέντενιν και Τσαρλς Ντ. Κορυέλ, απεμόνωσαν το μέχρι τότε μη καταγεγραμμένο στοιχείο της ύλης προμήθειο (ατομικός αριθμός 61, το οποίο από χημικής απόψεως ανήκει στις «σπάνιες γαίες». Οι Μαρίνσκυ και Γκλέντενιν το παρήγαγαν τόσο με εξαγωγή από προϊόντα πυρηνικής σχάσεως, όσο και από τον βομβαρδισμό νεοδυμίου με νετρόνια.

Ο Μαρίνσκυ ήταν μεταξύ των επιστημόνων του Προγράμματος Μανχάταν που υπέγραψαν το 1945 ένα αίτημα προς την αμερικανική κυβέρνηση να μη χρησιμοποιηθεί η ατομική βόμβα εναντίον της Ιαπωνίας.

## Παραπομπές


Κατηγορία:Αμερικανοί χημικοί
Κατηγορία:Χημικοί του 20ού αιώνα
Πωλ Φλόρυ

Ο **Πωλ Τζων Φλόρυ** (αγγλ. *Paul John Flory*, 19 Ιουνίου 1910 – 9 Σεπτεμβρίου 1985) ήταν Αμερικανός χημικός, ο οποίος για το έργο του στο πεδίο των πολυμερών ή μακρομορίων, τόσο θεωρητικό όσο και πειραματικό, πήρε το Βραβείο Νόμπελ Χημείας  το 1974.

Ο Πωλ Φλόρυ γεννήθηκε στη μικρή πόλη Στέρλινγκ του Ιλινόι, αλλά μεγάλωσε στην πόλη Έλγιν.

## Παραπομπές


## Εξωτερικοί σύνδεσμοι
* Ο Πωλ Τζ. Φλόρυ στον ιστότοπο των Βραβείων Νόμπελ

Κατηγορία:Αμερικανοί χημικοί
Κατηγορία:Βραβευμένοι με Νόμπελ Χημείας
Κατηγορία:Αμερικανοί νομπελίστες
Βίχμαν ο Πρεσβύτερος

Ο **Βίχμαν Α΄ ο Πρεσβύτερος** (γράφεται επίσης *Βίγκμαν*), γερμ.: *Wichmann I. der Ältere Graf im Bardengau* (απεβ. στις 23 Απριλίου 944) ήταν μέλος του Σαξονικού Οίκου του Μπίλλουνγκ. Ήταν αδελφός του Άμελουνγκ επισκόπου του Βέρντεν, και του Χέρμαν δούκα της Σαξονίας.

## Βιογραφία
Το 938 ο Βίχμαν επαναστάτησε, επειδή ο νεότερος αδελφός του Χέρμαν είχε αναλάβει τη στρατιωτική διοίκηση των βόρειων περιοχών του δουκάτου της Σαξονίας. Πίστευε ότι είχε καλύτερη αξίωση στη θέση λόγω της αρχαιότητάς του και της *εγγύτητας με τον βασιλιά* (königsnähe), επειδή ήταν συγγενής εξ αγχιστείας με τη βασίλισσα χήρα Ματθίλδη του Ρίνγκελχαϊμ (σύζυγο του Ερρίκου Α΄ του Ορνιθοθήρα της Γερμανίας). Τον συνόδευσαν ο Έμπερχαρντ δούκας της Φραγκονίας και ο Τάνκμαρ, ετεροθαλής αδελφός του βασιλιά Όθωνα Α΄ . Η εξέγερση σύντομα κατεστάλη. Ο Τάνκμαρ απεβίωσε την ίδια χρονιά, που αυτός και ο Έμπερχαρντ συμφιλιώθηκαν. Ο Βίχμαν συμμάχησε με μερικούς Σλάβους, και κήρυξε πόλεμο εναντίον των πρώην συμπατριωτών του.  Συμφιλιώθηκε με τον Όθωνα το 941.

## Οικογένεια
Ο Βίχμαν νυμφεύτηκε τη Φρεδερούνα (ή Φριδαρούνα), ανιψιά της βασίλισσας Ματθίλδης του Ρίνγκελχαϊμ. Έγινε μοναχή μετά το τέλος τού συζύγου της, και απεβίωσε στις 18 Ιανουαρίου 971. Του άφησε τουλάχιστον τρεις γιους και μία κόρη:
* Βίχμαν Β΄ ο Νεότερος, κόμης σε περιοχές του Ένγκερν.
* Μπρούνο, επίσκοπος του Βέρντεν.
* Έγκμπερτ ο Μονόφθαλμος, κόμης του Άμπεργκαου, Ντέρλινγκαου, κύριος του Άλαμπουργκ.
* Χάτουιχ, παντρεύτηκε τον Ζήγκφρηντ, γιο του Γκέρο του Μεγάλου, πιθανώς μητέρα του Γκέρο, κόμη του Άλσλεμπεν. .

Ο Βίχμαν και η Φρεδερούνα πιθανόν να ήταν οι γονείς του Ντίτριχ μαργράβου του Νόρντμαρκ.

## Πηγές
* 
* Thompson, James Westfall. *Feudal Germany, Volume II*. New York: Frederick Ungar Publishing Co., 1928.
* Bernhardt, John W. *Itinerant Kingship and Royal Monasteries in Early Medieval Germany, c. 936&#x2013;1075*. Cambridge: Cambridge University Press, 1993.

Κατηγορία:Οίκος των Μπίλλουνγκ
Ενρίκο Πάτσι

Ο **Ενρίκο Πάτσι** (ιταλ. *Enrico Pazzi*, 20 Ιουνίου 1818 – 27 Μαρτίου 1899) ήταν Ιταλός γλύπτης, που εργάσθηκε κυρίως στη Φλωρεντία. Είναι κυρίως γνωστός για το Μνημείο του Δάντη (1857-1865) στην πλατεία της Βασιλικής Σάντα Κρότσε της Φλωρεντίας και για το Μνημείο του Πρίγκιπα Μιχάηλο στο κέντρο του Βελιγραδίου.

Σε ηλικία 15 ετών ο Πάτσι άρχισε να σπουδάζει στο Ίδρυμα Καλών Τεχνών της γενέτειράς του Ραβέννας, όπου είχε δάσκαλο τον Ignazio Sarti. Ωστόσο εκδιώχθηκε από εκεί μετά από ένα ξέσπασμα θυμού κατά το οποίο κατέστρεψε ένα από τα ημιτελή έργα του τη βραδιά της ετήσιας εκθέσεως. Με τη βοήθεια του λεγάτου του καρδινάλιου της πόλεως, του Λουίτζι Άματ, έγινε δεκτός στην Ακαδημία της Ραβέννας. Με ένα επίδομα από την Ακαδημία, ο Πάτσι εγκαταστάθηκε στη Φλωρεντία, όπου εργάσθηκε με μέντορα τον Τζοβάννι Ντουπρέ. Αργότερα ο Πάτσι άνοιξε ένα ατελιέ στη Via dei Maccheroni μαζί με τον συνάδελφό του από τη Ραβέννα Λουίτζι Μαζόλι (*Luigi Majoli*).

Τα μνημεία που φιλοτέχνησε ο Πάτσι τόσο για τον Δάντη, όσο και για τον Σαβοναρόλα, συνάντησαν αντιδράσεις μέχρι να τοποθετηθούν σε δημόσιους χώρους στη Φλωρεντία.

## Παραπομπές


Κατηγορία:Ιταλοί γλύπτες
Κατηγορία:Πρόσωπα των Παπικών Κρατών
Τζέφρυ Σακς

Ο **Τζέφρι Ντέιβιντ Σακς**    (αγγλ. *Jeffrey David Sachs*, γενν. 5 Νοεμβρίου 1954) είναι Αμερικανός οικονομολόγος, γνωστός και ως και αναλυτής πολιτικών θεμάτων, καθηγητής στο Πανεπιστήμιο Κολούμπια. Ασχολήθηκε με θέματα όπως η αειφόρος ανάπτυξη και η οικονομική ανάπτυξη γενικότερα.

Ο Σακς διετέλεσε διευθυντής του Κέντρου Αειφόρου Αναπτύξεως του «The Earth Institute» στο Πανεπιστήμιο Κολούμπια και πρόεδρος του Δικτύου Λύσεων για την Αειφόρο Ανάπτυξη του ΟΗΕ. Από το 2001 έως το 2018 ο Σακς ήταν ειδικός σύμβουλος του Γενικού Γραμματέα του ΟΗΕ.

Ο Σακς συνίδρυσε και είναι επικεφαλής του στρατηγικού σχεδιασμού για τη Millennium Promise, έναν μη κερδοσκοπικό οργανισμό με στόχο την εξάλειψη της ακραίας φτώχειας και της πείνας. Το 2010 έγινε μέλος της επιτροπής «Broadband Commission for Sustainable Development» που είχε στόχο να προωθήσει τη σημασία του ευρυζωνικού διαδικτύου στη διεθνή πολιτική.

Ο Σακς έχει γράψει πολλά βιβλία και έχει τιμηθεί επανειλημμένα για το έργο του. Οι απόψεις του για οικονομικά θέματα, για την προέλευση του κορονοϊού ή για την εισβολή της Ρωσίας στην Ουκρανία έχουν συγκεντρώσει την προσοχή και αρκετές επικρίσεις από τη διεθνή κοινή γνώμη.

Ο Τζέφρι Σακς γεννήθηκε και μεγάλωσε στο Όουκ Παρκ, προάστιο του Ντιτρόιτ, από γονείς εβραϊκής καταγωγής. Μετά την αποφοίτησή του εκεί από τη δευτεροβάθμια εκπαίδευση, πραγματοποίησε όλες τις σπουδές του στο Πανεπιστήμιο Χάρβαρντ, παίρνοντας πτυχίο με άριστα το 1976, μεταπτυχιακό δίπλωμα, και διδακτορικό στα οικονομικά το 1980.
## Παραπομπές


## Εξωτερικοί σύνδεσμοι
* Επίσημος ιστότοπος
* «Σταματήστε τον Νετανιάχου πριν μας σκοτώσει όλους», άρθρο των Τζέφρι Σακς και Sybil Fares σε ελληνική μετάφραση

Κατηγορία:Αμερικανοί οικονομολόγοι
Κατηγορία:Αξιωματούχοι του ΟΗΕ
Κατηγορία:Αμερικανοεβραίοι επιστήμονες
Κατηγορία:Απόφοιτοι του Πανεπιστημίου Χάρβαρντ
Έγκμπερτ ο Μονόφθαλμος

Ο **Έγκμπερτ ο Μονόφθαλμος**, γερμ.: *Ekbert der einäugige, Graf im Amber- und Derlin-gau, Vogt des Bistums Münster und Herr der Alaburg* (απεβ. στις 4 Απριλίου 994) ήταν ο δεύτερος γιος του Βίχμαν Α΄ του Πρεσβύτερου και ο νεότερος αδελφός του Βίχμαν Β΄ του Νεότερου. Καταγόταν, επομένως, από την πρεσβύτερη γραμμή της οικογένειας Μπίλλουνγκ. Το παρωνύμιό του προέρχεται από το γεγονός ότι έχασε το ένα του μάτι στη μάχη, έναν τραυματισμό για τον οποίο κατηγόρησε τον Όθωνα Α΄, και ο οποίος εξηγεί εν μέρει τη συμμετοχή του σε πολλές εξεγέρσεις. Ήταν ο κόμης του Χάστφαλαγκαου.

Τάχθηκε με το μέρος του Λιουδόλφου δούκα της Σουηβίας, στην εξέγερσή του το 953&#x2013;954. Αυτός και ο αδελφός του υποκίνησαν τους Οβοδρίτες σε πόλεμο το 955, ενώ ο Όθων Α΄ διεξήγαγε πόλεμο στους Μαγυάρους. Διέφυγαν της κρίσης, κατά τη γερμανική εκστρατεία που ακολούθησε. Το 978 δικάστηκε ως συνεργός στην επανάσταση του Ερρίκου Β΄ δούκα της Βαυαρίας στον Πόλεμο των Τριών Ερρίκων, και εξορίστηκε. Ο Έγκμπερτ βοήθησε τον Ερρίκο Β΄ στην απαγωγή του Όθωνα Γ΄ και φυλάκισε την αδελφή του Όθωνα, Αδελαΐδα, στο κάστρο του στην Άλα. Μέσα σε όλα αυτά, ο Έγκμπερτ διατήρησε μία πολύ υψηλή θέση στο βασίλειο προς το τέλος της ζωής του.

## Βιβλιογραφία
* Bork, Ruth (1951). Die Billunger: Mit Beiträgen zur Geschichte des deutsch-wendischen Grenzraumes im 10. und 11. Jahrhundert (PhD dissertation). University of Greifswald.

## Παραπομπές

Κατηγορία:Οίκος των Μπίλλουνγκ
Κατηγορία:Κόμητες της Γερμανίας
Μπρούνο, επίσκοπος του Βέρντεν

Ο **Μπρούνο**, γερμ.: *Brun I. von Verden* (920 – 26 Ιανουαρίου 976) από τον Οίκο των Μπίλλουνγκ, ήταν γιος του Βίχμαν Α΄ του Πρεσβύτερου και της συζύγου του Φρεδερούνας, ανιψιάς της Ματθίλδης του Ρίνγκελχαϊμ, συζύγου του βασιλιά Ερρίκου Α΄ του Ορνιθοθήρα της Γερμανίας. Υπηρέτησε ως επίσκοπος του Βέρντεν.

Ο Μπρούνο διορίστηκε διάδοχος του θείου του, Άμελουνγκ επισκόπου του Βέρντεν, αδελφού του Χέρμαν Μπίλλουνγκ, το 962. Ο Μπρούνο είναι περισσότερο γνωστός για την άρνησή του να ταφεί στην εκκλησία ο Χέρμαν, λόγω του αφορισμού εκείνου. Ο Μπρούνο έλαβε ασυλία για την επισκοπή από τον Όθωνα Α΄ της Γερμανίας.

Σύμφωνα με τον Τήτμαρ του Μέρσεμπουργκ, ο γιος του Χέρμαν, Βερνάρδος Α΄ δούκας της Σαξονίας, κατά τη μεταφορά τής σορού τού πατέρα του στο Λύνεμπουργκ, συνάντησε τον Μπρούνο, και δακρυσμένος ζήτησε να δοθεί άφεση αμαρτιών στον πατέρα του, και να επιτραπεί η ταφή του στην εκκλησία. Ο Μπρούνο αρνήθηκε. 

Ο Μπρούνο έχαιρε μεγάλης εκτίμησης από τον βασιλιά, ο οποίος τον είχε ορίσει διάδοχο του Άμελουνγκ. Επειδή δεν υπήρχαν διαθέσιμες πέτρες, ο Άμελουνγκ είχε ανεγείρει και καθαγιάσει μία μεγαλοπρεπή ξύλινη εκκλησία, ξεπερνώντας όλες τις άλλες σε μέγεθος και ποιότητα. Αρχαιολογικά ευρήματα επιβεβαιώνουν την περιγραφή αυτής τής εκκλησίας.

Καθώς ο Μπρούνο γερνούσε, ο Όθων Β΄ της Γερμανίας ζήτησε να οριστεί βοηθός και διάδοχος ο ιερέας τού ανακτόρου, Χέρμαν, αδελφός του Φόλκμαρ αρχιεπισκόπου της Κολωνίας. Ο Μπρούνο αρνήθηκε με σεβασμό, επικαλούμενος την ηλικία και την ψυχική του κατάσταση.

## Παραπομπές


Κατηγορία:Οίκος των Μπίλλουνγκ
Διοργανώσεις Ε.Π.Σ. Αθηνών 2001–02

Για την **περίοδο 2001–02**, η Ένωση Ποδοσφαιρικών Σωματείων Αθηνών ήταν η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο σύνολο του λεκανοπεδίου της Αττικής.

## Πρωτάθλημα
### Α' Κατηγορία

Η Α' κατηγορία αποτελείται από 2 ομίλους των 18 ομάδων. Οι 2 πρωταθλητές και ένας από τους δευτεραθλητές προάγονται στη Δ' Εθνική, ενώ οι 3 τελευταίοι υποβιβάζονται και οι 15οι παίζουν μπαράζ για να μείνει ένας στην κατηγορία.

#### 1ος Όμιλος

1 Ο Ποσειδώνας έχει έναν μηδενισμό και -3 βαθμούς 

#### 2ος Όμιλος

1 Το Μενίδι έχει έναν μηδενισμό και -3 βαθμούς

#### Μπαράζ Ανόδου

#### Μπαράζ Υποβιβασμού
Μετά τα αποτελέσματα της τελευταίας αγωνιστικής, η Μάχη Μαραθώνα και ο Σαρωνικός Αναβύσσου ισοβάθμησαν, άρα έπρεπε να παίξουν και ένα ξεχωριστό μπαράζ με τον νικητή να σώζεται απευθείας και τον χαμένο να παίζει το μπαράζ με τον Αττικό.

### Β' Κατηγορία
Η Β' κατηγορία απαρτίζεται από 72 ομάδες που χωρίζονται σε 4 ομίλους των 18. Άνοδο κερδίζουν οι πρώτοι 2 του κάθε ομίλου και 1 από τις τρίτες ομάδες. Από την άλλη, υποβιβάζονται ο 17ος και 18ος από κάθε όμιλο, ενώ παίζουν μπαράζ οι 16οι και παραμένει ένας.

#### 1ος Όμιλος

1 Οι Τράχωνες έχουν έναν μηδενισμό και -3 βαθμούς

#### 2ος Όμιλος

Το Δάσος Χαϊδαρίου έχει έναν μηδενισμό και -3

#### 3ος Όμιλος

#### 4ος Όμιλος

#### Μπαράζ Ανόδου

#### Μπαράζ Υποβιβασμού

### Γ' Κατηγορία

#### Μπαράζ Ανόδου
Στα μπαράζ ανόδου της Γ' κατηγορίας έφτασαν έξι ομάδες, από τις οποίες θα ανέβαινε μόνο μια.

## Κύπελλο

Ο τελικός κυπέλλου της σεζόν 2001–02 διεξήχθη στις 13 Μαρτίου 2002 στο γήπεδο «Μιχάλης Κρητικόπουλος» της Καισαριανής, μπροστά από περίπου 1.500 φιλάθλους. Νικητής αναδείχθηκε ο Π.Α.Ο. Ρουφ για δεύτερη φορά στην ιστορία του.

## Παραπομπές


Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 2001-2002
Θόλος Θήρας

Ο **Θόλος** είναι οικισμός της Σαντορίνης στις Κυκλάδες και το Νότιο Αιγαίο.

## Γενικά στοιχεία
Ο Θόλος βρίσκεται στο βορειοδυτικό τμήμα του νησιού, σε υψόμετρο 73 μέτρα και απέχει περίπου 11 χλμ. Β.-ΒΔ. τα Φηρά ενώ είναι δίπλα και βόρεια από την Οία. Το χωριό έχει θέα προς την καλδέρα της Σαντορίνης με χαρακτηριστικά ηλιοβασιλέματα γι' αυτό και διαθέτει αρκετά ενοικιαζόμενα, μονάδες εστίασης και καφέ.  

Αναφέρεται επίσημα το 1879 να προσαρτάται στον τότε δήμο Οίας. Σύμφωνα με το πρόγραμμα Καλλικράτης ανήκει στην κοινότητα Οίας που υπάγεται στη Δημοτική Ενότητα Οίας του Δήμου Θήρας και σύμφωνα με την απογραφή του 2021 απογράφονται 134 κάτοικοι ενώ με αυτήν του 2011 είχε 197.  

## Παραπομπές


Κατηγορία:Χωριά της περιφερειακής ενότητας Θήρας
Σβανεχίλδη της Σαξονίας

Η **Σβανεχίλδη** (επίσης Σουάνεχιλντ, Σουάνχιλντ, Σουάνχιλντ, Σβάνχιλντ ή Μπίλουνγκ), γερμ.: *Swanehilde von Saxen (*μεταξύ 945 και 955 - 26 Νοεμβρίου 1014) από τον Οίκο των Μπίλλουνγκ, ήταν κόρη του δούκα της Σαξονίας. Με τους δύο γάμους της  έγινε μαργραβίνα του Μάισεν (πρώτα  το 970-979 και μετά το 1000–1014).
[μικρογραφία| Γενεαλογικό δέντρο του [Χέρμαν Μπίλλουνγκ, συμπεριλαμβανομένης της Σβανχίλδης («Σουάνχιλντ») της Σαξονίας.]]

## Βιογραφία
Η Σβανεχίλδη γεννήθηκε μεταξύ 945 και 955, ως κόρη του Χέρμαν δούκα της Σαξονίας, μαργράβου της μαρκιωνίας του Μπίλλουνγκ και της Όντας. 

Το 970 παντρεύτηκε τον Τήτμαρ Α΄ (απεβ. το 979), μάργραβο του Μάισεν. Είχαν τα εξής παιδιά:
* Γκέρο Β΄ (970/975 - 1015), κόμης του Χάσενγκαου και μάργραβος του Λάουσιτς (απεβ. σε μάχη κατά των Πολωνών).

Μετά το τέλος του Τήτμαρ Α΄, ξαναπαντρεύτηκε τον Έκαρντ Α΄ των Εκεχαρντιδών μάργραβο του Μάισεν, ο οποίος δολοφονήθηκε στις 30 Απριλίου 1002 στο Πέλν*τε. Απέκτησαν επτά παιδιά:
* Λιούτγκαρντ (απεβ. το 1012), παντρεύτηκε τον Βέρνερ μάργραβο του Νόρντμαρκ.
* Χέρμαν Α΄, μάργραβος του Μάισεν (απεβ. το 1038), παντρεύτηκε τη Ρεγκελίντα, κόρη του βασιλιά Μπολέσλαφ Α΄ του Γενναίου της Πολωνίας.
* Έκαρντ Β΄, μάργραβος του Μάισεν (απεβ. 24 Ιανουαρίου 1046), παντρεύτηκε την Ούτα, αδελφή του Eσίκo κόμη του Μπάλενστετ.
* Γκούντερ (απεβ. 1025), αρχιεπίσκοπος του Σάλτσμπουργκ.
* Άιλβαρντ (απεβ. 1023), επίσκοπος του Μάισεν.
* Ματθίλδη, παντρεύτηκε τον Ντήτριχ Β΄, μάργραβο της Κάτω Λουσατίας.
* Όντα (απεβ. μετά το 1018), παντρεύτηκε τον βασιλιά Μπολέσλαφ Α΄ τον Γενναίο της Πολωνίας.

Η Σβανεχίλδη απεβίωσε στις 26 Νοεμβρίου 1014. Τάφηκε στο μοναστήρι της Ιένας και ξανά τάφηκε μετά το 1028 στην εκκλησία του Αγίου Γεωργίου στο Νάουμπουργκ.

## Αναφορές

Κατηγορία:Οίκος των Μπίλλουνγκ
Παράδεισος Θήρας

Ο **Παράδεισος** είναι παραθαλάσσιος οικισμός αλλά και παραλία της Σαντορίνης και των Κυκλάδων.

## Γενικά στοιχεία
Ο Παράδεισος βρίσκεται στο βόρειο τμήμα του νησιού και τα παράλιά του, σε υψόμετρο 5 μέτρα. Απέχει περίπου 12 χιλιόμετρα Β.-ΒΔ. τα Φηρά και 5 χιλιόμετρα βορειοανατολικά από την Οία. Είναι γνωστός για την παραλία του με σκούρα άμμο, ηφαιστειακά βράχια και ρηχά νερά.   

Αναφέρεται επίσημα ως ξεχωριστός οικισμός το 1981 να απογράφεται στην τότε κοινότητα Οίας. Σύμφωνα με το πρόγραμμα Καλλικράτης ανήκει στην κοινότητα Οίας που υπάγεται στη Δημοτική Ενότητα Οίας του Δήμου Θήρας και σύμφωνα με την απογραφή του 2021 απογράφονται 85 κάτοικοι ενώ με αυτήν του 2011 είχε 92. 

## Παραπομπές


Κατηγορία:Χωριά της περιφερειακής ενότητας Θήρας
Λοθάριος Β΄ του Στάντε

Ο **Λοθάριος Β΄** (874-929) από τον Οίκο των Ουδονιδών, ήταν κόμης του Στάντε. Ήταν γιος του Λοθάριου Α΄ κόμη του Στάντε, και της Όντας της Σαξονίας, κόρης του Λιουδόλφου δούκα της Σαξονίας. Ο Λοθάριος Β΄ ήταν ο προπάππος του Τήτμαρ του Μέρσεμπουργκ, και συχνά συγχέεται στις γενεαλογικές πηγές με τον άλλο προπάππο του Τήτμαρ με το ίδιο όνομα, ο οποίος ήταν κόμης του Βάλμπεκ.

Ο Λοθάριος Β΄ απεβίωσε πολεμώντας τους Σλάβους στη μάχη του Λέντσεν, όπως και ο Λοθάριος Α΄ κόμης του Βάλμπεκ.  Ο Τήτμαρ περιγράφει τους προπάππους του (που ονομάζονται Λιούθαρ στο *Χρονικόν* του) ως «διακεκριμένους άνδρες, τους καλύτερους πολεμιστές, με λαμπρή καταγωγή, και την τιμή και την παρηγοριά της πατρίδας».

Ο Λοθάριος Β΄ νυμφεύτηκε τη Σβάνχιλντ της Σαξονίας, και απέκτησε τέσσερα παιδιά:
* Ερρίκος Α΄ ο Φαλακρός, κόμης του Σταντ.
* Γκέρμπουργκ.
* Ζήγκφρηντ Α΄, κόμης του Στάντε.

Μετά το τέλος του, τον Λοθάριο Β΄ διαδέχθηκε ως κόμης του Στάντε ο Βίχμαν Α΄ ο Πρεσβύτερος.

## Αναφορές

## Πηγές
* Warner, David A., *Οθωνική Γερμανία: Το Χρονικό του Θίτμαρ του Μέρσεμπουργκ*, Manchester University Press, Μάντσεστερ, 2001
* Leyser, Karl, *Η Μεσαιωνική Γερμανία και οι Γείτονές της 900-1250*, The Hambledon Press, Λονδίνο, 1982
* Bury, JB (επιμελητής), *Η Μεσαιωνική Ιστορία του Κέιμπριτζ: Τόμος III, Η Γερμανία και η Δυτική Αυτοκρατορία*, Cambridge University Press, 1922

Κατηγορία:Οίκος των Ουδονιδών
Κομητεία Ντεκέιτουρ

Η **Κομητεία Ντεκέιτουρ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

* Κομητεία Ντεκέιτουρ (Άιοβα)
* Κομητεία Ντεκέιτουρ (Ιντιάνα)
* Κομητεία Ντεκέιτουρ (Κάνσας)
* Κομητεία Ντεκέιτουρ (Τενεσί)
* Κομητεία Ντεκέιτουρ (Τζόρτζια)

Κατηγορία:Ονομασίες κομητειών των Ηνωμένων Πολιτειών
Κομητεία Ντε Μόιν

Η **Κομητεία Ντε Μόιν** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 38,910 κατοίκους. Η διοικητική πρωτεύουσα (*έδρα*) και η μεγαλύτερη πόλη είναι το Μπέρλινγκτον.

Είναι μία από τις δύο αρχικές κομητείες της Άιοβα μαζί με την κομητεία Ντουμπούκ . Και οι δύο οργανώθηκαν από την Νομοθετική Συνέλευση του Μίσιγκαν το 1834. Η κομητεία Ντε Μόιν αποτελεί μέρος της Μικροπολιτικής Στατιστικής Περιοχής Μπέρλινγκτον, Άιοβα- Ιλινόι.

## Ιστορία
Σε μια έκτακτη σύνοδο της Έκτης Νομοθετικής Συνέλευσης της Επικράτειας του Μίσιγκαν που πραγματοποιήθηκε τον Σεπτέμβριο του 1834, η Περιφέρεια της Άιοβα χωρίστηκε σε δύο κομητείες με μια γραμμή δυτικά από το κάτω άκρο του Ροκ Άιλαντ στον ποταμό Μισισιπή. Η περιοχή βόρεια αυτής της γραμμής (η οποία ξεκινούσε ακριβώς νότια του σημερινού Ντέιβενπορτ) ονομάστηκε κομητεία Ντουμπούκ, και όλη νότια της ήταν η κομητεία Ντε Μόιν. Πήρε το όνομά της από τον ποταμό Ντε Μόιν. Από τις 3 Ιουλίου 1836 έως τις 3 Ιουλίου 1838, η κομητεία Ντε Μόιν ήταν μέρος της Επικράτειας του Ουισκόνσιν. Η κομητεία υπέστη διάφορες αλλαγές συνόρων κατά τη διάρκεια αυτής της περιόδου. Στις 4 Ιουλίου 1838, η ονομασμένη κομητεία έγινε μέρος της Επικράτειας της Άιοβα (αργότερα της πολιτείας της Άιοβα).

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 430 τετραγωνικών μιλίων (1.100 km2 ) , εκ των οποίων τα 416 τετραγωνικά μίλια (1.080 km2 ) είναι στεριά και τα 14 τετραγωνικά μίλια (36 km2 ) (3,2%) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Λουίζα (βόρεια)
* Κομητεία Χέντερσον, Ιλινόι (ανατολικά)
* Κομητεία Χάνκοκ, Ιλινόι (νοτιοανατολικά)
* Κομητεία Λι (νότια)
* Κομητεία Χένρι (δυτικά)

## Παραπομπές


Κατηγορία:Κομητείες της Άιοβα
Κομητεία Ντουμπούκ

Η **Κομητεία Ντουμπούκ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 99,266 κατοίκους,καθιστώντας την την όγδοη πιο πυκνοκατοικημένη κομητεία στην Άιοβα. Η διοικητική πρωτεύουσα (*έδρα*) είναι το Ντουμπούκ.
## Ιστορία
Η κομητεία Ντουμπούκ έγινε μέρος της επικράτειας του Ουισκόνσιν όταν αποσχίστηκε από την Επικράτεια του Μίσιγκαν στις 3 Ιουλίου 1836. Μια μαζική αναδιοργάνωση και μείωση του μεγέθους της κομητείας πραγματοποιήθηκε στις 21 Δεκεμβρίου 1837, όταν η αρχική της περιοχή χωρίστηκε σε 13 νέες κομητείες με ονομασίες και μια «περιοχή εκτός κομητείας». Η γη στη σημερινή Μινεσότα και τις Ντακότα μεταφέρθηκε στη νεοσύστατη κομητεία Φαγιέτ με αυτή την ενέργεια. Η κομητεία Ντουμπούκ έγινε μέρος της Επικράτειας της Άιοβα κατά τη δημιουργία της στις 4 Ιουλίου 1838.

Η κομητεία πήρε το όνομά της από τον Τζούλιεν Ντουμπούκ , τον πρώτο Ευρωπαίο άποικο της Άιοβα.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 617 τετραγωνικών μιλίων (1.600 km2 ) , εκ των οποίων τα 608 τετραγωνικά μίλια (1.570 km2 ) είναι στεριά και τα 8,3 τετραγωνικά μίλια (21 km2 ) (1,4%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Κλέιτον (βόρεια)
* Κομητεία Γκραντ, Ουισκόνσιν (βορειοανατολικά)
* Κομητεία Τζο Ντέιβις, Ιλινόι (ανατολικά)
* Κομητεία Τζάκσον (νοτιοανατολικά)
* Κομητεία Τζόουνς (νοτιοδυτικά)
* Κομητεία Ντέλαγουερ (δυτικά)

## Παραπομπές


Κατηγορία:Κομητείες της Άιοβα
Ζήγκφρηντ Α΄ του Στάντε

Ο **Ζήγκφρηντ Α΄** (πριν από το 929 - μετά το 961) από τον Οίκο των Ουδονιδών, ήταν κόμης του Στάντε, γιος του Λοθάριου Β΄ κόμη του Στάντε, και της Σβάνχιλντ της Σαξονίας, αδελφός του Ερρίκου Α΄ του Φαλακρού κόμη του Στάντε.

Μετά το τέλος τού πατέρα τους, Λοθάριου Β΄, στη μάχη του Λέντσεν, το Στάντε κυβερνήθηκε από τον Βίχμαν Α΄ τον Πρεσβύτερο και τους γιους του (Οίκου των Μπίλλουνγκ), οι οποίοι έλεγχαν μία σχετικά μεγάλη δύναμη ιππέων (αρκετές εκατοντάδες) στην αριστερή όχθη του Έλβα. Μέχρι το 955 οι γιοι του Βίχμαν Α΄, Βίχμαν Β΄ ο Νεότερος και Έγκμπερτ ο Μονόφθαλμος, είχαν επαναστατήσει εναντίον του Όθωνα Α΄, τότε βασιλιά της Γερμανίας, και η κομητεία του Στάντε επέστρεψε στην οικογένεια του Λοθάριου Β΄.

Ο Ζήγκφρηντ Α΄ και ο αδελφός του έκτισαν το κάστρο στο Χάρσεφελντ, το οποίο μετατράπηκε σε θρησκευτικές χρήσεις για την αρχιεπισκοπή της Βρέμης υπό την κυριαρχία τού γιου τού Ερρίκου Α΄, και στη συνέχεια σε αρχι-αβείο των Βενεδικτίνων το 1104.

Η μόνη αναφορά στον Ζήγκφριντ Α΄ ως κόμη βρίσκεται σε ένα διάταγμα του Όθωνα Α΄ με ημερομηνία 23 Απριλίου 961, και είναι πιθανό ο Ζήγκφρηντ Α΄ και ο αδελφός του να ήταν συγκυβερνήτες εκείνη την εποχή. Δεν είναι γνωστό αν ο Ζήγκφρηντ Α΄ ήταν νυμφευμένος ή είχε παιδιά. Ο επόμενος γνωστός κόμης του Στάντε ήταν ο γιος του Ερρίκου Α΄, Ερρίκος Β΄ ο Καλός, ο οποίος κυβέρνησε την κομητεία μέχρι το τέλος του το 1016.

## Πηγές
* Warner, David A., *Οθωνική Γερμανία: Το Χρονικό του Θίτμαρ του Μέρσεμπουργκ*, Manchester University Press, Μάντσεστερ, 2001
* Ρόιτερ, Τίμοθι, *Η Γερμανία στον Πρώιμο Μεσαίωνα, 800-1036*, Λονδίνο και Νέα Υόρκη, 1992
* Bury, JB (επιμελητής), *Η Μεσαιωνική Ιστορία του Κέιμπριτζ: Τόμος III, Η Γερμανία και η Δυτική Αυτοκρατορία*, Cambridge University Press, 1922

Κατηγορία:Οίκος των Ουδονιδών
Λοθάριος Ούδο Α΄ του Νόρντμαρκ

Ο **Λοθάριος Ούδο Α΄**, γερμ.: Lothar Udo I. *Markgraf der Nordmark, Graf von Stade*. (994 - 7 Νοεμβρίου 1057) από τον Οίκο των Ουδονιδών, ήταν μάργραβος του Νόρντμαρκ και κόμης του Στάντε (ως Λοθάριος Ούδο Β΄), γιος του Ζήγκφρηντ Β΄ κόμη του Στάντε, και της Αδέλας του Ράινφελντεν, κόρης του Γκέρο κόμη του Άλσλεμπεν. Ο Λοθάριος Ούδο Α΄ ήταν ο πρώτος από τον Οίκο των Ουδονιδών που υπηρέτησε ως μάργραβος.

Ο Λοθάριος Ούδο Α΄ βρισκόταν σε σύγκρουση με τον Αδελβέρτο επίσκοπο της Βρέμης, για τη δικαιοδοσία της κομητείας, και το 1053 σκότωσε τον εξάδελφό του Έκμπερτ του Έλσντορφ-Στάντε, κληρονομώντας τη γη του. Το 1044 ο Γουλιέλμος έγινε μάργραβος του Νόρντμαρκ, και ως ηγέτης των Σαξόνων, ηττήθηκε το 1056 από τους Λιουτίσιους στη μάχη της Πριτσιάβα. Ο Λοθάριος Ούδο Α΄ διορίστηκε μάργραβος αργότερα εκείνο το έτος. Σε αυτόν τον διορισμό αντιτάχθηκε ο Όθων του Νόρντμαρκ, νόθος γιος του Βερνάρδου των Χάλντενσλεμπεν, και ο Λοθάριος Ούδο Α΄ σκοτώθηκε από τους συμμάχους τού Όθωνα στις 26 Ιουνίου 1057, στο σπίτι του στο Νάινντορφ στο Σέλκε.

Ο Λοθάριος Ούδο Α΄ νυμφεύτηκε πρώτα την Αδελαΐδα, κόμισσα του Ένινγκεν, κόρη του Κούνο κόμη του Ένινγκεν. Ο Λοθάριος Ούδο Α΄ και η Αδελαΐδα είχαν έναν γιο:
* Λοθάριος Ούδο Β΄, μαργράβος του Νόρντμαρκ.

Ο Λοθάριος νυμφεύτηκε έπειτα την Ίντα του Έστορφ (απεβ. 1052), κόρη του Λιούντολφ μαργράβου της Φρισίας, γιου της Γκίζελας της Σουαβίας, που ήταν ετεροθαλής αδερφή του Ερρίκου Γ΄ βασιλιά της Γερμανίας. Απέκτησαν δύο παιδιά:
* Όντα, παντρεύτηκε τον Σβιατοσλάβ Β΄, μέγα πρίγκιπα του Κιέβου. Πιστεύεται ότι η Όντα κανόνισε τον γάμο τού ανιψιού της Ερρίκου Α΄ του Μακρού, Γ΄ κόμη του Στάντε, με την Ευπραξία του Κιέβου. Ο γιος τής Όντας και του Σβιατοσλάβ Β΄ ήταν ο:
** Γιαροσλάβ, πρίγκιπας του Mούρομ.
* Έκμπερτ, δολοφονήθηκε από τον ετεροθαλή αδελφό του Λοθάριο Ούδο Β΄ στο Βίκστατ, κοντά στο Έλστορφ.

Τον Λοθάριο Ούδο Α΄ διαδέχθηκε ο γιος και συνονόματός του ως μάργραβος και κόμης. Μετά το τέλος του Λοθάριου Ούδο Α΄, ο γιος του πήρε εκδίκηση, από όσους συμμετείχαν στην παράλογη δολοφονία του, συμπεριλαμβανομένου του ετεροθαλούς αδελφού του Έκμπερτ. Ο Όθων του Νόρντμαρκ, ο υποκινητής της δολοφονίας του Λοθάριου Ούδο Α΄, σκοτώθηκε σε μάχη κοντά στο Χάουσναϊντορφ το θέρος του 1058.

## Αναφορές

## Πηγές
Ρόιτερ, Τίμοθι, Η Γερμανία στον Πρώιμο Μεσαίωνα, 800-1036, Λονδίνο και Νέα Υόρκη, 1992

Κατηγορία:Οίκος των Ουδονιδών
Λοθάριος Α΄ του Στάντε

Ο **Λοθάριος Α΄** (π. 840-880) από τον Οίκο των Ουδονιδών, ήταν κόμης του Στάντε, πιθανώς απόγονος του Σάξονα ηγέτη Βίντουκιντ.

Ο Λοθάριος Α΄ ήταν ένας από τους δώδεκα κόμητες, που σκοτώθηκαν στη μάχη του Έμπστορφ (γνωστή και ως μάχη του θαμνότοπου του Λύνεμπουργκ), στην οποία αντιμετώπισε τον στρατό του Λουδοβίκου Γ΄ της Γαλλίας εναντίον του Μεγάλου Ειδωλολατρικού Στρατού των Σκανδιναβών. Αυτή η μάχη καταγράφηκε στα Χρονικά της Φούλντα. Η Καθολική Εκκλησία αναγνωρίζει τους νεκρούς ως Μάρτυρες του Έμπσντορφ, των οποίων η εορτή είναι στις 2 Φεβρουαρίου.

Ο Λοθάριος Α΄ νυμφεύτηκε την Όντα της Σαξονίας, πιθανώς κόρη του Λιουδόλφου δούκα της Σαξονίας. Ο Λοθάριος Α΄ και η Όντα είχαν ένα παιδί:
* Λοθάριος Β΄, κόμης του Στάντε.

Τον Λοθάριο διαδέχθηκε ο γιος του ως κόμης του Στάντε μετά το τέλος του.

## Παραπομπές


## Πηγές

*  
*  

Κατηγορία:Οίκος των Ουδονιδών
Επάνω Κάμπος Ίου

Ο **Επάνω Κάμπος** είναι οικισμός της Ίου στις Κυκλάδες και το Νότιο Αιγαίο.

## Γενικά στοιχεία
Ο Επάνω Κάμπος βρίσκεται προς το βόρειο τμήμα του νησιού, σε υψόμετρο 90 μέτρα και απέχει περίπου 5 χλμ. Β.-ΒΑ. από την Χώρα Ίου, την πρωτεύουσα του νησιού. Η γύρω από το χωριό πεδιάδα είναι η μεγαλύτερη στο νησί και είναι γεμάτη καλλιέργειες ενώ υπάρχουν ενοικιαζόμενες κατοικίες και δωμάτια. Νοτιοδυτικά, προς την Χώρα και σε μικρό λόφο, είναι ο αρχαιολογικός χώρος του Σκάρκου, όπου ανακαλύφθηκε προϊστορική θέση πολλαπλών περιόδων και τμήματα ενός καλά διατηρημένου οικισμού των μέσων της 3ης  χιλιετίας π.Χ. 

Αναφέρεται επίσημα ως ξεχωριστός οικισμός για πρώτη φορά το 1971 να απογράφεται  στην κοινότητα Ίου. Σύμφωνα με το πρόγραμμα Καλλικράτης υπάγεται στη Δημοτική Ενότητα Ιητών του Δήμου Ιητών και σύμφωνα με την απογραφή του 2021 απογράφονται 72 κάτοικοι ενώ με αυτήν του 2011 είχε 57.  

## Παραπομπές


Κατηγορία:Χωριά της Ίου
Κατηγορία:Παραλίες της Ίου
Κατηγορία:Δήμος Ιητών
Κατηγορία:Χωριά της περιφερειακής ενότητας Θήρας
Κομητεία Ο'Μπράιεν

Η **Κομητεία Ο'Μπράιεν** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 14.182 κατοίκους. Η διοικητική πρωτεύουσα (*έδρα*) είναι το Πρίμγκαρ.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 573 τετραγωνικών μιλίων (1.480 km2 ) , εκ των οποίων τα 573 τετραγωνικά μίλια (1.480 km2 ) είναι στεριά και τα 0,2 τετραγωνικά μίλια (0,52 km2 ) (0,03%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Οσεόλα (βόρεια)
* Κομητεία Κλέι (ανατολικά)
* Κομητεία Τσερόκι (νότια)
* Κομητεία Σιού (δυτικά)

## Παραπομπές


Κατηγορία:Κομητείες της Άιοβα
Ερρίκος Α΄ του Στάντε

Ο **Ερρίκος Α΄ ο Φαλακρός**, γερμ.: *Heinrich I. der Kahle, graf von Stade, graf an der Unterelbe* (απεβ. στις 11 Μαΐου 976) από τον Οίκο των Ουδονιδών, ήταν κόμης του Στάντε και του Κάτω Έλβα. Ήταν γιος του Λοθάριου Β΄ κόμη του Στάντε, και της Σβάνχιλντ της Σαξονίας.  Ο Ερρίκος Α΄ καταγράφεται ως εξάδελφος του Όθωνα Α΄, βασιλιά της Γερμανίσς, αλλά η ακριβής σχέση τους παραμένει μυστήριο. Ο Ερρίκος Α΄ διορίστηκε επίσης κόμης του Χάιλανγκαου, της αρχαίας πρωτεύουσας του Στάντε, το 959.

Προφανώς, όταν ο πατέρας του Ερρίκου Α΄ απεβίωσε στη μάχη του Λέντσεν, η κομητεία του Στάντε καταλήφθηκε από τον Βίχμαν Α΄ τον Πρεσβύτερο και τους δύο γιους του, και δεν επέστρεψε στην οικογένεια του Λοθάριου Β΄ μέχρι το 967. Ο εγγονός του Ερρίκου Α΄, Τήτμαρ του Μέρσεμπουργκ, αναφέρει ότι ο Ερρίκος Α΄ προσπάθησε να αιχμαλωτίσει τον μάργραβο Χέρμαν Μπίλλουνγκ λόγω «αλαζονείας» σε τελετουργικά ζητήματα, αλλά απέτυχε.

Ο Ερρίκος Α΄ νυμφεύτηκε πρώτα τη Γιούντιτ/Ιουδήθ φον ντερ Βέτεραου (925-973),  αδελφή του Κορράδου Α΄ δούκα της Σουηβίας. Ο πατέρας τους ήταν είτε ο Κορράδος είτε ο Ούδο, γιος του Γεβάρδου δούκα της Λωρραίνης. Ο Ερρίκος Α΄ και η Ιουδήθ είχαν τέκνα:
* Ερρίκος Β΄ ο Καλός, κόμης του Στάντε .
* Λοθάριος Ούδο Α΄, κόμης του Στάντε .
* Γερβέργα (απεβ. 1000),  παντρεύτηκε τον Ντήτριχ Α΄ κόμη του Κέρφουρτ. Γιος τους ήταν ο:
** Ντήτριχ επίσκοπος του Mύνστερ. 
* Κουνιγούνδη (956-997), παντρεύτηκε τον Ζήγκφρηντ Α΄ τον Γηραιό κόμη του Βάλμπεκ. Γιος τους ήταν ο:
** Τήτμαρ Γ΄, πρίγκιπας-επίσκοπος του Μέρσεμπουργκ,  χρονικογράφος της δυναστείας των Οθωνιδών της Γερμανίας.
* Χέρβιχ.
* Εμνίλδη.
* Ζήγκφρηντ Β΄, κόμης του Στάντε.

Ο Ερρίκος Α΄ νυμφεύτηκε για 2η φορά, με τη Χιλδεγάρδη του Ράινχαουζεν,  κόρη του Έλλι Α΄ κόμη του Ράινχαουζεν, από τον 2ο γάμο του. Ο Ερρίκος Α΄ και η Χιλδεγάρδη απέκτησαν ένα παιδί:
* Χινδεγάρδη (974- 3 Οκτωβρίου 1011), παντρεύτηκε τον Bερνάρδο Α΄ δούκα της Σαξονίας, γιο του Χέρμαν Μπίλλουνγκ μάργραβο της μαρκιωνίας του Μπίλλουνγκ,  και της Όντας.

Τον Ερρίκο Α΄ διαδέχθηκε ως κόμης του Στάντε ο αδελφός του Ζήγκφρηντ Α΄. Η ημερομηνία της διαδοχής είναι ασαφής, αλλά πιθανότατα ήταν ήδη από το 973.

## Παραπομπές


## Πηγές
* Ρόιτερ, Τίμοθι, *Η Γερμανία στον Πρώιμο Μεσαίωνα, 800-1036*, Λονδίνο και Νέα Υόρκη, 1992
* Bachrach, BS (μεταφραστής), *Widukind of Corvey, Deeds of the Saxons*, The Catholic University of America Press, Ουάσινγκτον, DC, 2004
* Leyser, Karl, *Η Μεσαιωνική Γερμανία και οι Γείτονές της 900-1250*, The Hambledon Press, Λονδίνο, 1982
* Bury, JB (επιμελητής), *Η Μεσαιωνική Ιστορία του Κέιμπριτζ: Τόμος III, Η Γερμανία και η Δυτική Αυτοκρατορία*, Cambridge University Press, 1922

Κατηγορία:Κόμητες της Αγίας Ρωμαϊκής Αυτοκρατορίας
Κατηγορία:Οίκος των Ουδονιδών
Κομητεία Όντουμπον

Η **Κομητεία Όντουμπον** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό  5,674 κατοίκους, καθιστώντας την την τρίτη λιγότερο πυκνοκατοικημένη κομητεία της πολιτείας. Η διοικητική πρωτεύουσα (*έδρα*) είναι το Όντουμπον.

Η κομητεία πήρε το όνομά της από τον φυσιοδίφη και καλλιτέχνη Τζον Τζέιμς Όντουμπον.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 443 τετραγωνικά μίλια (1.150 τ.χλμ ) , εκ των οποίων τα 443 τετραγωνικά μίλια (1.150 τ.χλμ ) είναι στεριά και τα 0,4 τετραγωνικά μίλια (1,0 τ.χλμ ) (0,1%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Κάρολ (βόρεια)
* Κομητεία Γκάθρι (ανατολικά)
* Κομητεία Κας (νότια)
* Κομητεία Σέλμπι (δυτικά)

## Παραπομπές


Κατηγορία:Κομητείες της Άιοβα
Κομητεία Οσεόλα (Άιοβα)

Η **Κομητεία Οσεόλα** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός της ήταν 6.192 κάτοικοι, γεγονός που την καθιστά την πέμπτη λιγότερο πυκνοκατοικημένη κομητεία της πολιτείας. Η διοικητική πρωτεύουσα (*έδρα*) είναι το Σίμπλεϊ.

Η κομητεία Οσεόλα σχηματίστηκε το 1871 και πήρε το όνομά της από τον ομώνυμο αρχηγό των ινδιάνων Σεμινόλ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  399 τετραγωνικών μιλίων (1.030 km2 ) , εκ των οποίων τα 399 τετραγωνικά μίλια (1.030 km2 ) είναι στεριά και τα 0,7 τετραγωνικά μίλια (1,8 km2 ) (0,2%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Τζάκσον, Μινεσότα (βορειοανατολικά)
* Κομητεία Ντίκινσον (ανατολικά)
* Κομητεία Ο'Μπράιεν (νότια)
* Κομητεία Λάιον (δυτικά)
* Κομητεία Νομπλς, Μινεσότα (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Οσεόλα

Η **Κομητεία Οσεόλα** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

* Κομητεία Οσεόλα (Άιοβα)
* Κομητεία Οσεόλα (Μίσιγκαν)
* Κομητεία Οσεόλα (Φλόριντα)

Κατηγορία:Ονομασίες κομητειών των Ηνωμένων Πολιτειών
Κουμπάρα Ίου

Η **Κουμπάρα** είναι οικισμός αλλά και παραλία της Ίου στις Κυκλάδες και το Νότιο Αιγαίο.

## Γενικά στοιχεία
Η Κουμπάρα βρίσκεται στις δυτικές ακτές του νησιού σε απόσταση περίπου 2 χιλιόμετρα από την παραλία τoυ Γιαλоύ και τo λιμάνι. Η παραλία έχει νότιο προσανατολισμό, είναι προστατευμένη από δύο στενές χερσονήσους, έχει άμμο/βότσαλο και πολύ ωραία νερά ενώ κερδίζει Γαλάζια Σημαία από το 2003 και διαθέτει καλές υποδομές. 

Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο δήμο Ιητών. Σύμφωνα με το πρόγραμμα Καλλικράτης υπάγεται στη Δημοτική Ενότητα Ιητών του Δήμου Ιητών και σύμφωνα με την απογραφή του 2021 απογράφονται 28 κάτοικοι ενώ με αυτήν του 2011 είχε 16.  

## Παραπομπές


Κατηγορία:Χωριά της Ίου
Κατηγορία:Δήμος Ιητών
Κατηγορία:Χωριά της περιφερειακής ενότητας Θήρας
Τριφθοροχλωρομεθάνιο

Το **τριφθοροχλωρομεθάνιο** είναι ένα μη εύφλεκτος, μη διαβρωτικός, μη τοξικός φθοροχλωράνθρακας και επίσης ένα μεικτό αλομεθάνιο. Είναι μια ανθρωπογενής χημική ουσία που χρησιμοποιείται ως ψυκτικό. Όταν εκλύεται στο περιβάλλον, το τριφθοροχλωρομεθάνιο έχει υψηλό δυναμικό καταστροφής του στρατοσφαιρικού όζοντος, και μακρύ ατμοσφαιρικό χρόνο ζωής (640 έτη). Ελάχιστα άλλα αέρια του θερμοκηπίου ξεπερνούν αυτήν την ένωση σε δυναμικό παγκόσμιας θέρμανσης.

## Παραγωγή
Το CFC-13 μπορεί να παραχθεί επιδρώντας υδροφθόριο σε τετραχλωράνθρακα με την παρουσία καταλυτικής ποσότητας πενταχλωριούχου αντιμονίου:
\mathrm{CCl_4 + 3HF \xrightarrow{SbCl_5} CClF_3 + 3HCl} 

Αυτή η αντίδραση παράγει επίσης τριχλωροφθορομεθάνιο (CCl3F), διφθοροδιχλωρομεθάνιο (CCl2F2) και τετραφθοράνθρακα (CF4).

## Πρωτόκολλο Μόντρεαλ
Μετά την ομόφωνη επικύρωση του Πρωτοκόλλου του Μόντρεαλ το 1987, σε απάντηση στις ανησυχίες σχετικά με τον ρόλο των συγκεντρώσεων φθοροχλωρανθράκων (CFC) στην καταστροφή της στιβάδας του όζοντος στη στρατόσφαιρα, τέθηκε σε εφαρμογή μια διαδικασία για τη σταδιακή κατάργηση και αντικατάσταση του CFC-13 και όλων των άλλων CFC. Έρευνες τη δεκαετία του 1980 έδειξαν ότι αυτές οι ανθρωπογενείς ενώσεις CFC είχαν ανοίξει μια τρύπα στη στιβάδα του όζοντος στην ανώτερη ατμόσφαιρα, ή στρατόσφαιρα, που προστατεύει τη ζωή στη γη από την υπεριώδη ακτινοβολία.

Το δυναμικό καταστροφής του όζοντος (*ODP*) του CFC-13 είναι υψηλό, 1 (CCl3F = 1), κατηγοριοποιείται στην Κλάση Ι στον κατάλογο ουσιών που καταστρέφουν το όζον της *IPCC*. Η ακτινοβολική απόδοση του CFC-13 είναι υψηλή, γεγονός που οδηγεί σε υψηλό δυναμικό υπερθέρμανσης του πλανήτη (GWPs) 13.900 GWP-100 ετών, το οποίο «ξεπερνούν πολύ λίγα άλλα αέρια του θερμοκηπίου».

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Σημειώσεις και αναφορές


Κατηγορία:Οργανικές ενώσεις φθορίου
Κατηγορία:Οργανικές ενώσεις χλωρίου
Κατηγορία:Αλομεθάνια
Κομητεία Πάουεσικ

Η **Κομητεία Πάουεσικ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 18.662 κατοίκους. Η διοικητική πρωτεύουσα (*έδρα*) είναι η πόλη Μοντεζούμα.

Η κομητεία πήρε το όνομά της από τον αρχηγό των Μεσκουάκι, Πάουεσικ  ο οποίος υπέγραψε τη συνθήκη τερματισμού του Πολέμου του Μαύρου Γερακιού.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 586 τετραγωνικών μιλίων (1.520 km2) , εκ των οποίων τα 585 τετραγωνικά μίλια (1.520 km2) είναι στεριά και τα 1,1 τετραγωνικά μίλια (2,8 km2 ) (0,2%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Τάμα (βόρεια)
* Κομητεία Άιοβα (ανατολικά)
* Κομητεία Κέοκουκ (νοτιοανατολικά)
* Κομητεία Μαχάσκα (νότια)
* Κομητεία Τζάσπερ (δυτικά)

## Παραπομπές


Κατηγορία:Κομητείες της Άιοβα
Κομητεία Πλύμουθ (Άιοβα)

Η **Κομητεία Πλύμουθ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 25,698 κατοίκους. Η διοικητική πρωτεύουσα (*έδρα*) είναι το Λε Μαρς.

Η κομητεία πήρε το όνομά της από το Πλύμουθ της Μασαχουσέτης.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 864 τετραγωνικών μιλίων (2.240 km2 ) , εκ των οποίων τα 863 τετραγωνικά μίλια (2.240 km2 ) είναι στεριά και τα 0,8 τετραγωνικά μίλια (2,1 km2 ) (0,1%) καλύπτονται από ύδατα (λίμνες, ποτάμια).Είναι η τέταρτη μεγαλύτερη κομητεία σε έκταση στην Αϊόβα.

### Γειτονικές κομητείες

* Κομητεία Σιού (βόρεια)
* Κομητεία Τσερόκι (ανατολικά)
* Κομητεία Γούντμπερι (νότια)
* Κομητεία Γιούνιον, Νότια Ντακότα (δυτικά)

## Παραπομπές


Κατηγορία:Κομητείες της Άιοβα
Κομητεία Ποταγουάταμι (Άιοβα)

Η **Κομητεία Ποταγουάταμι** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 93.667 κατοίκους, γεγονός που την καθιστά την δέκατη πιο πυκνοκατοικημένη κομητεία της πολιτείας. Η διοικητική πρωτεύουσα (*έδρα*) είναι το Κάουνσιλ Μπλαφς.

Η κομητεία πήρε το όνομά της από τη φυλή ιθαγενών Ποταγουάταμι.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 959 τετραγωνικών μιλίων (2.480 km2 ) , εκ των οποίων τα 950 τετραγωνικά μίλια (2.500 km2 ) είναι στεριά και τα 8,9 τετραγωνικά μίλια (23 km2 ) (0,9%) καλύπτονται από ύδατα (λίμνες, ποτάμια).Είναι η δεύτερη μεγαλύτερη κομητεία σε έκταση μετά την κομητεία Κόσουθ.

### Γειτονικές κομητείες

* Κομητεία Χάρισον (βόρεια)
* Κομητεία Σέλμπι (βορειοανατολικά)
* Κομητεία Κας (ανατολικά)
* Κομητεία Μοντγκόμερι (νοτιοανατολικά)
* Κομητεία Μιλλς (νότια)
* Κομητεία Σάρπι, Νεμπράσκα (νοτιοδυτικά)
* Κομητεία Ντάγκλας, Νεμπράσκα (δυτικά)
* Κομητεία Ουάσινγκτον, Νεμπράσκα (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Ρίνγκολντ

Η **Κομητεία Ρίνγκολντ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 4,663 κατοίκους,γεγονός που την καθιστά τον δεύτερο μικρότερο πληθυσμό της πολιτείας. Η διοικητική πρωτεύουσα (*έδρα*) είναι το Μάουντ Έιρ.

Η κομητεία πήρε το όνομά της από τον Ταγματάρχη Σάμιουελ Ρίνγκολντ , ήρωα της Μάχης του Πάλο Άλτο που δόθηκε τον Μάιο του 1846, κατά τη διάρκεια του Μεξικανοαμερικανικού Πολέμου.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 539 τετραγωνικών μιλίων (1.400 km2 ) , εκ των οποίων τα 535 τετραγωνικά μίλια (1.390 km2 ) είναι στεριά και τα 3,4 τετραγωνικά μίλια (8,8 km2 ) (0,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γιούνιον (βόρεια)
* Κομητεία Ντεκέιτουρ (ανατολικά)
* Κομητεία Χάρισον, Μιζούρι (νοτιοανατολικά)
* Κομητεία Ουόρθ, Μιζούρι (νοτιοδυτικά)
* Κομητεία Τέιλορ (δυτικά)

## Παραπομπές


Κατηγορία:Κομητείες της Άιοβα
Κομητεία Σακ

Η **Κομητεία Σακ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 9.814 κατοίκους. Η διοικητική πρωτεύουσα (*έδρα*) είναι το Σακ Σίτυ.
 
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  578 τετραγωνικών μιλίων (1.500 km2 ) , εκ των οποίων τα 575 τετραγωνικά μίλια (1.490 km2 ) είναι στεριά και τα 3,3 τετραγωνικά μίλια (8,5 km2 ) (0,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Μπουένα Βίστα (βόρεια)
* Κομητεία Ποκαχόντας (βορειοανατολικά)
* Κομητεία Κάλχουν (ανατολικά)
* Κομητεία Κάρολ (νοτιοανατολικά)
* Κομητεία Κρόφορντ (νοτιοδυτικά)
* Κομητεία Άιντα (δυτικά)
* Κομητεία Τσερόκι (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Σίνταρ (Άιοβα)

Η **Κομητεία Σίνταρ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 18.505 κατοίκους. Η διοικητική πρωτεύουσα (*έδρα*) είναι το Τίπτον.

Η κομητεία Σίνταρ σχηματίστηκε στις 21 Δεκεμβρίου 1837, από τμήματα της κομητείας Ντουμπούκ και πήρε το όνομά της από τον ποταμό Σίνταρ, ο οποίος διασχίζει την κομητεία.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 582 τετραγωνικών μιλίων (1.510 km2 ) , εκ των οποίων τα 579 τετραγωνικά μίλια (1.500 km2 ) είναι στεριά και τα 2,5 τετραγωνικά μίλια (6,5 km2 ) (0,4%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Τζόουνς (βόρεια)
* Κομητεία Κλίντον (βορειοανατολικά)
* Κομητεία Σκοτ (νοτιοανατολικά)
* Κομητεία Μασκάτιν (νότια)
* Κομητεία Τζόνσον (δυτικά)
* Κομητεία Λιν (βορειοδυτικά)

## Παραπομπές


Κατηγορία:Κομητείες της Άιοβα